
J e g y z ő k ö n y v

Készült a Bácsalmás Város Önkormányzata Képviselő-testületének 2011. augusztus 15-én 14 óra 05 perc kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, Bánfi Attila, Dr. Bakó Mária Lujza,Nagy Gábor, Pálmai Zoltán, Dr. Tanács Róbert, Turcsányi Csaba képviselők (9);

Kozák Gáborné aljegyző, Horváth Erika végelszámoló (2)
Jegyzőkönyvvezető: Taskovics Ágnes testületi ügyintéző.

Németh Balázs polgármester a megjelentek köszöntése után az ülést megnyitotta. Megállapította, hogy a képviselő-testület ülésének összehívása az SZMSZ-ben foglaltak szerint történt, majd megállapította a határozatképességet, mert a megválasztott 9 főből 8 fő volt jelen (88%). Dr. Bakó Mária Lujza jelezte késését. Jegyzőkönyv-hitelesítőknek Bailo Amadou és Turcsányi Csaba képviselőket javasolta, majd javaslatát szavazásra bocsátotta. 

A képviselő-testület egyhangúlag (8 igen szavazattal) az alábbi határozatot hozta:

262/2011. (VIII. 15.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Bailo Amadou és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a dossziés anyagban megkapott meghívó szerinti napirend elfogadását javasolta azzal, hogy vegyék napirendre a javaslat az intézményvezetői feladatokra tárgyú napirendi pontot, ill. a Fiedler Ház dolgozóinak státusza tárgyú pontot. Németh Balázs polgármester továbbá javasolta, hogy zárt ülést rendeljenek el mind három napirendi pont esetében. Javaslatát – más indítvány nem lévén – szavazásra bocsátotta.

A képviselő-testület egyhangúlag (8 igen szavazattal) az alábbi határozatot hozta:

263/2011. (VIII. 15.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2011. augusztus 15-i rendkívüli ülésén a következő napirendi pontokat tárgyalja meg:

Zárt ülésen:

1. A Bácsalmás Innovatív Nkft. végelszámolásának menetéről és költségeiről szóló 229/2011.(VI.28.) Bácsalmás v. öh. módosítása

2. Javaslat intézményvezetői feladatok ellátására

3. Tájékoztató a Fiedler Közösségi Ház alkalmazottainak jogviszonyáról

A képviselő- testület 14 óra 07 perctől 14 óra 30 percig zárt ülést tartott. A zárt ülésen hozott határozatok (264-266/2011.(VIII.15.) Bácsalmás v. öh.) a zárt ülésről készült jegyzőkönyv részei.
Németh Balázs polgármester nyílt ülési napirendi pont nem lévén kérte, hogy zárt ülésen folytassák munkáját és a nyílt ülést 14 óra 07 perckor berekesztette
K. m. f.


Németh Balázs

Kozák Gáborné
           polgármester                          

     aljegyző

                           Bailo Amadou

         Turcsányi Csaba

                            képviselők, jegyzőkönyv-hitelesítők
Zárt ülésen hozott határozatok:

264/2011. (VIII. 15.) Bácsalmás v. öh.

A Bácsalmás Innovatív Nkft. végelszámolásának

menetéről és költségeiről szóló 229/2011.(VI.28.)

Bácsalmás v. öh. módosítása


Határozat
Bácsalmás Város Önkormányzatának Képviselő-testülete a Bácsalmás Innovatív Nkft. (továbbiakban: Nkft.) végelszámolásának menetéről és költségeiről szóló 229/2011.(VI.28.) Bácsalmás v. öh. számú határozat 3. pontját az alábbiak szerint módosítja:

„ A Képviselő- testület úgy dönt, hogy a Nkft. végelszámolás költségeit, valamint az 5. havi kötelezettségeinek teljesítését, 2.180.000,-Ft + a végelszámolás során felmerülő költségeket a kötvényforrás terhére biztosítja, visszapótlással a 2012.évi költségvetésben.”

265/2011. (VIII. 15.) Bácsalmás v. öh.

Javaslat intézményvezetői feladatok

ellátására







Határozat
Bácsalmás Város Képviselő-testülete a Bácsalmás Kistérségi Többcélú Társulás Általános Iskolája intézményvezetőjének nyugállományba vonulása miatt az intézményvezetői feladatok ellátására helyettesi megbízással Pálmai Zoltánt, az intézmény pedagógusát javasolja megbízni.

A megbízás javasolt időtartama: 2011. 08. 26. – 2012. 07. 31.

A vezetői pótlék javasolt összege: a pótlékalap 230 %-a

Határidő: azonnal 
Felelős: Németh Balázs polgármester

A határozatról értesül: 

- kivonattal:    1. Németh Balázs polgármester


           2. Dr. Keresztury Monika jegyző


           3. Kemény Zsolt gazdasági osztályvezető


           4. Prikidánovics Antal Munkaszervezet vezető

266/2011. (VIII. 15.) Bácsalmás v. öh.

Tájékoztató a Fiedler Közösségi Ház

alkalmazottainak jogviszonyáról



 Határozat
Bácsalmás Város Képviselő-testülete (továbbiakban: Képviselő- testület) a Fiedler Közösségi Ház alkalmazottainak jogviszonyáról szóló tájékoztatót jóváhagyólag tudomásul veszi.

Felelős: Németh Balázs polgármester

A határozatról értesül: 

- kivonattal: 1. Németh Balázs polgármester

 2. Dr. Keresztury Monika jegyző


        3. Kemény Zsolt gazdasági osztályvezető


        4. Őry Endre intézményvezető


        5. Tomcsányi Katalin személyzeti üi.

